PARCOM-AFGØRELSE 96/1 om gradvis afvikling af anvendelsen af hexachlorethan i non-ferro metalindustrien

UNDER HENVISNING TIL PARCOM-afgørelse 92/4 om gradvis afvikling af anvendelsen af hexachlorethan (HCE) i den sekundære aluminiumindustri og i den primære aluminiumindustri med integrerede smelteværker,

UNDER HENVISNING TIL PARCOM-afgørelse 93/1 om gradvis afvikling af anvendelsen af hexachlorethan (HCE) i non-ferro metalindustrien, og

UD FRA FØLGENDE BETRAGTNINGER:

Organiske halogenforbindelser, som er toksiske, persistente og bioakkumulerbare, forårsager havforurening, som kræver hastende indgreb;

disse stoffer er på Paris-konventionens prioritetsliste;

hexachlorethan er hidtil blevet anvendt i non-ferro metalindustrien, navnlig som afgasningsmiddel i magnesium- og kobbersmelteværker;

der findes allerede andre systemer og alternative stoffer, hvormed der kan opnås tilsvarende, eller endog bedre, teknisk effektivitet og ydeevne, og nogle af disse alternative teknikker indebærer mindre økologisk risiko;

begrænsede undtagelser er nødvendige for nogle anvendelsesformål inden for produktion af magnesium- og aluminiumlegeringer for at give små og mellemstore smelteværker en rimelig tilpasningsperiode -

HAR DE KONTRAHERENDE PARTER I KONVENTIONEN TIL FORHINDRING AF LANDBASERET HAVFORURENING BESLUTTET FØLGENDE:

1. Programmer og foranstaltninger

1.1. Al anvendelse af HCE i aluminiumsindustrien (herunder i integrerede og ikke-integrerede aluminiumsmelteværker) skal så vidt muligt afvikles inden den 31. december 1996 og senest inden den 31. december 1997.

1.2. Al anvendelse af HCE i andre non-ferro metalindustrier skal afvikles inden den 31. december 1997.

1.3. Uanset denne afgørelse må hexachlorethan anvendes:

a) til kornforfining af magnesiumlegeringerne AZ 81, AZ 91 og AZ 92

b) i ikke-integrerede aluminiumsmelteværker, der fremstiller specialstøbegods til anvendelsesområder, hvor der kræves høj kvalitet og høje sikkerhedsnormer, og hvor forbruget er mindre end 1,5 kg hexachlorethan om dagen i gennemsnit.

Behovet for disse undtagelser vil blive taget op til fornyet overvejelse i 1998.

1.4. De ansvarlige myndigheder skal bedømme risici og fordele ved de potentielle alternative teknologier.

2. Ikrafttræden

2.1. Denne afgørelse træder i stedet for PARCOM-afgørelse 92/4 og 93/1 med virkning fra den dato, hvor sekretariatet har modtaget bekræftelse fra kontraherende parter, der står for mindst tre fjerdedele af det samlede antal stemmer i Paris-Kommissionen, om at de er i stand til at godkende afgørelsen.

2.2. Erstatningen får virkning for den enkelte kontraherende part fra den seneste af følgende datoer:

a) den dato, der er nævnt i punkt 2.1, eller

b) den dato, hvor den afgiver en sådan meddelelse til sekretariatet.

3. Gennemførelsesrapporter

3.1. Rapporter om gennemførelsen af denne afgørelse indgives til det relevante OSPAR-arbejdsgruppemøde, der går forud for OSPAR-mødet i 1999. Ved rapporteringen skal den formular, der er angivet i tillægget, anvendes i så vid udstrækning som muligt.

Tillæg

Formular for rapportering om gennemførelsen af PARCOM-afgørelse 96/1 om gradvis afvikling af anvendelsen af hexachlorethan i non-ferro metalindustrien

>START GRAFIK>

Kontraherende part Forbehold Finder ikke anvendelse (4) Gennemførelsesmidler (1) (2) (3) Lov Administrativ foranstaltning Frivillig aftale

Belgien

Danmark

Finland (5)

Frankrig

Tyskland

Island

Irland

Nederlandene

Norge

Portugal

Spanien

Sverige

Det Forenede Kongerige

EF

Luxembourg (6)

Schweiz (5)

(1) Oplys, hvilke særlige foranstaltninger der er truffet for at gennemføre denne afgørelse.

(2) Oplys, om der har været særlige vanskeligheder, som for eksempel praktiske eller juridiske problemer, med at gennemføre denne afgørelse.

(3) Der skal gøres klart rede for eventuelle årsager til, at afgørelsen ikke er gennemført fuldt ud, og i så fald angives, hvilke planer der er lagt for den fuldstændige gennemførelse.

(4) Oplys, hvorfor denne afgørelse ikke finder anvendelse.

(5) Kontraherende part i OSPAR-konventionen.

(6) Har undertegnet Paris-konventionen og OSPAR-konventionen.

>SLUT GRAFIK>